Ziusudra

Ziusudra var en legendarisk skikkelse fra sumerisk mytologi. Ziusudra har flere likhetstrekk med Utnapisjti som nevnes i Gilgamesjeposet, og en lignende overlever finnes også i eposet Atrahasis. Navnet Ziusudra betyr «han fant liv» på sumerisk, og navnet Utnapisjti kan bety det samme på akkadisk.

Ziusudra var konge i Shuruppak, og den siste kongen før den store flommen. På samme måte som Bibelens Noah overlevde han flommen og sies å ha bosatt seg på Dilmun, som er identifisert med dagens Bahrain.

Mesopotamisk mytologi